**2. NAPIREND**

**E l ő t e r j e s z t é s**

**Balatonrendes Község Önkormányzata Képviselő-testületének**

**2016. szeptember 22-i nyilvános ülésére**

**Tárgy: Az egészségügyi alapellátás körzeteinek meghatározásáról szóló önkormányzati rendelet megalkotása.**

**Előterjesztő: Fuchs Henrik, polgármester**

**Előkészítette: Tóthné Titz Éva aljegyző**

**----------------------------** Jogszabállyal nem ellentétes

Előterjesztő

-----------------------------------

Dr. Szabó Tímea jegyző

Tisztelt Képviselő-testület!

Az egészségügyi alapellátásról szóló 2015. évi CXXIII. törvény meghatározza a települési önkormányzat feladatait az egészségügyi alapellátás körében, valamint a települési önkormányzat képviselő-testületének rendeletalkotási kötelezettségét, az egészségügyi alapellátások körzeteinek kialakításáról.

***„5. §*** *(1) A települési önkormányzat az egészségügyi alapellátás körében gondoskodik:*

*a) a háziorvosi, házi gyermekorvosi ellátásról,*

*b) a fogorvosi alapellátásról,*

*c) az alapellátáshoz kapcsolódó háziorvosi, házi gyermekorvosi és fogorvosi ügyeleti ellátásról,*

*d) a védőnői ellátásról, és*

*e) az iskola-egészségügyi ellátásról.*

*(2) Az alapellátás nyújtását érintő jogviszony megváltoztatásáról szóló döntésének meghozatala során a települési önkormányzat kikéri az alapellátást végző orvos, illetve védőnő véleményét.*

***6. §*** *(1) A települési önkormányzat képviselő-testülete - a Kormány által kijelölt praxiskezelő által megadott szempontokat figyelembe véve - rendeletben megállapítja és kialakítja az egészségügyi alapellátások körzeteit. Több településre is kiterjedő ellátás esetén a körzet székhelyét az érintett települési önkormányzatok erre irányuló megállapodásban határozzák meg.*

*(2) Az (1) bekezdés szerinti körzetek megállapítása és kialakítása során ki kell kérni az alapellátásért felelős országos módszertani intézet véleményét is.”*

A jelenleg is működő körzetek megtartása mellett elkészítésre került a rendelet tervezet. A Képviselő-testület májusi ülésen véleményezte a tervezetet, ezt követően az ellátást végzők, illetve a Nemzeti Egészségfejlesztési Intézet is megküldte véleményét a rendelet tervezetről.

A vélemények figyelembe vételével a rendelet tervezet előterjesztésre került.

Kérem a Tisztelt Képviselő-testületet, hogy az előterjesztést megvitatni szíveskedjen.

INDOKOLÁS

Az egészségügyi alapellátásról szóló 2015. évi CXXIII. törvény meghatározza a települési önkormányzat feladatait az egészségügyi alapellátás körében, valamint a települési önkormányzat képviselő-testületének rendeletalkotási kötelezettségét, az egészségügyi alapellátások körzeteinek kialakításáról. A rendelet elfogadását megelőzően a képviselő-testület kialakította véleményét a rendelet tervezettel kapcsolatosan a felmerülő hibákra felhívta a figyelmet. A jogszabálynak megfelelően az ellátást végzők, valamint a Nemzeti Egészségfejlesztési Intézet is megküldte véleményét a rendelettel kapcsolatosan, melyek figyelembe vételével végleges formájában előkészítésre került a rendelet.

1.§ (1) bekezdésében a rendelet területi és tárgyi hatálya került meghatározásra.

1.§ (2) bekezdésében az alapellátási feladatok felsorolása és pontos meghatározásához annak mellékletére történő hivatkozása került szabályozásra.

2.§-ban az alapellátáshoz kapcsolódó orvosi ügyeleti ellátás került szabályozásra.

3.§-ban az iskola- és ifjúság-egészségügyi ellátás került szabályozásra.

4.§-ban a rendelet hatályba lépése került meghatározásra.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Balatonrendes Község Önkormányzata Képviselő-testülete …/2016.(…..)

önkormányzati rendelete az egészségügyi alapellátás körzeteinek

meghatározásáról.

Költségvetési hatása: A település költségvetésében a forrás biztosított.

Környezeti, egészségi következményei: nincs

Adminisztratív terheket befolyásoló hatása: nincs

Egyéb hatása: nincs.

A rendelet megalkotásának szükségessége: A törvényi előírásnak való megfelelés.

A rendelet megalkotása elmaradása esetén várható következmények: a rendelet megalkotásának elmaradása esetén, annak következményeként jogszabálysértés valósulna meg, mely következményeként a Kormányhivatal Törvényességi felhívással él.

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: nincs

**Balatonrendes Község Önkormányzata Képviselő-testületének**

**…./2016. (….) önkormányzati rendelete**

**az egészségügyi alapellátás körzeteinek meghatározásáról**

Balatonrendes Község Önkormányzata Képviselő-testülete Magyarország Alaptörvénye 32. cikk (1) bekezdés a) pontjában, valamint az egészségügyi alapellátásról szóló 2015. évi CXXIII. törvény 6.§ (1) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 4. pontjában meghatározott feladatkörében eljárva, az Országos Alapellátási Intézet véleményének kikérésével a következőket rendeli el:

1.§ (1) A rendelet hatálya kiterjed Balatonrendes Község közigazgatási területén területi ellátási kötelezettséggel működő háziorvosi, házi gyermekorvosi, fogorvosi, védőnői körzetre, továbbá az alapellátáshoz kapcsolódó ügyeleti ellátásra, valamint az iskola-és ifjúság egészségügyi ellátásra.

(2) Balatonrendes Község Önkormányzata Képviselő-testülete a Magyarország helyi önkormányzatairól szóló 2011. évi CLXXIII. törvény 13. § (1) bekezdés 4. pontjában kapott felhatalmazás értelmében a kötelező egészségügyi alapellátási feladatait,

a) a háziorvosi alapellátás tekintetében, Révfülöp település székhellyel, az 1. mellékletben felsorolt körzethez tartozó települések önkormányzataival kötött együttműködési megállapodás alapján látja el.

b) a házi gyermekorvosi alapellátás tekintetében, Badacsonytomaj település székhellyel, a 1. mellékletben felsorolt körzethez tartozó települések önkormányzataival kötött együttműködési megállapodás alapján látja el.

c) a fogorvosi alapellátás tekintetében, Badacsonytomaj város székhellyel, az 1. mellékletben felsorolt körzethez tartozó települések önkormányzataival kötött együttműködési megállapodás alapján látja el.

d) a védőnői alapellátás tekintetében, Révfülöp település székhellyel, az 1. mellékletben felsorolt körzethez tartozó települések önkormányzataival kötött együttműködési megállapodás alapján látja el.

2.§ Az alapellátáshoz kapcsolódó orvosi ügyeleti ellátást a Tapolca Környéki Önkormányzati Társulás útján látja el. Az ügyeleti ellátás székhelye: 8300 Tapolca, Ady E. u. 1.

3. § Az alapellátáshoz kapcsolódó iskola-és ifjúság-egészségügyi ellátás a 2. mellékletben felsorolt intézmények nevelésében, oktatásában részesülő gyermekek, tanulók részére biztosított.

4.§ Ez a rendelet a kihirdetését követő napon lép hatályba.

Fuchs Henrik Dr. Szabó Tímea

polgármester jegyző

A rendelet kihirdetve: 2016. ….

Dr. Szabó Tímea

jegyző

1. melléklet a …/2016.(…) önkormányzati rendelethez

**Egészségügyi alapellátások körzeteinek és székhelyének megnevezése**

|  |  |  |  |
| --- | --- | --- | --- |
|  | A  Alapellátások | B  Körzethez tartozó települések | C  Körzetek székhely települése |
| 1. | Háziorvosi alapellátási körzet | Révfülöp, Ábrahámhegy,  **Balatonrendes,** | Révfülöp |
| 2. | Házi Gyermekorvosi alapellátási körzet | Badacsonytomaj,  Badacsonytördemic,  Ábrahámhegy,  **Balatonrendes,**  Salföld | Badacsonytomaj |
| 3. | Fogorvosi alapellátási körzet | Badacsonytomaj,  Ábrahámhegy,  Badacsonytördemic,  **Balatonrendes,**  Salföld | Badacsonytomaj |
| 4. | Védőnői alapellátási körzet | Révfülöp,  Ábrahámhegy,  **Balatonrendes,**  Salföld | Révfülöp |

1. melléklet a …./2016.(…) önkormányzati rendelethez

**Alapellátáshoz kapcsolódó iskola-és ifjúság-egészségügyi orvosi és védőnői ellátás ellátási helyei**

|  |  |  |  |
| --- | --- | --- | --- |
|  | A  Intézmény neve | B  Intézmény címe | C  Ellátási kötelezett |
| 1. | Révfülöp Általános Iskola | 8253 Révfülöp, Iskola u. 5. | orvos/védőnő |
| 2. | Révfülöp és Térsége Napköziotthonos Óvoda | 8253 Révfülöp, Óvoda köz 20. | orvos/védőnő |